Document ID: /roh_data/filtered/fineweb-2-filterrobots_roh.jsonl.gz/25296

cuntegn
Naziunal/Internaziunal
Sami Hyypiä sto bandunar l'FCZ
Sami Hyypiä n’è betg pli trenader dal FC Turitg. Suenter la terrada da 0:4 cunter l'FC Lugano ha il Finlandais tschentà la dumonda da confidenza a l’equipa. Lezza era da l'avis ch'in trenader nov pudessia dar nov schlantsch.
Uschia saja vegnì decis communablamain ch'i fiss meglier da schliar la collavuraziun. Tgi che vegn a trenar l’FC Turitg las 3 davosas rundas da la stagiun n'è anc betg cler. - L’FCZ è il mument sin l'ultima plazza en la tabella, in punct pli pauc che l’FC Lugano.
RR novitads 16:00